Λαύρα των Σπηλαίων του Κιέβου

Η **Λαύρα των Σπηλαίων του Κιέβου** (ουκρανικά: Києво-Печерська лавра) είναι ορθόδοξο χριστιανικό μοναστήρι στο Κίεβο της Ουκρανίας. Το μοναστικό συγκρότημα είναι κτισμένο σε ύψωμα στην όχθη του ποταμού Δνείπερου και έδωσε το όνομά του στην περιοχή *Πετσέρσκι* όπου βρίσκεται, στο Κίεβο.

Από την ίδρυσή του το 1051, το μοναστήρι αποτελεί εξέχον κέντρο της Ορθόδοξης Εκκλησίας στην ανατολική Ευρώπη. Μαζί με τον καθεδρικό της Αγίας Σοφίας του Κιέβου, έχει ανακηρυχθεί Μνημείο Παγκόσμιας Κληρονομιάς από την UNESCO το 1990. Το μοναστικό συγκρότημα θεωρείται εθνικό ιστορικό-πολιτιστικό μνημείο, καθεστώς που του δόθηκε τις 13 Μαρτίου 1996. Σε ψηφοφορία το 2007, το μοναστήρι ανακηρύχθηκε ένα από τα Επτά Θαύματα της Ουκρανίας, με βάση ψηφοφορία ειδικών και της διαδικτυακής κοινότητας.

## Ιστορία
### Σύμβολο των Ρως του Κιέβου
Η Λαύρα του Κιέβου είναι ένα από τα παλαιότερα ορθόδοξα μοναστήρια των Ρως του Κιέβου. Η παλαιότερη επιβεβαιωμένη μνεία του μοναστηριού γίνεται στο χρονικών των πρόσφατων ετών (ρωσ. Повесть временых лет) του μοναχού Νέστορα του  (επίσης γνωστό και ως Πρώτο Χρονικό) και στο «πατερικόν» του μοναστηριού. Σύμφωνα με τα χρονικά, ο ερημίτης Αντώνιος από το Λιούμπεχ, αφότου ασκήτευσε στη Μονή Εσφιγμένου στο Άγιο Όρος, εγκαταστάθηκε το 1013 στις βαραγγικές σπηλιές στις όχθες του Δνείπερου. Μαζί με το μοναχό Θεοδόσιο, ίδρυσε το 1051 ένα ορθόδοξο μοναστήρι καθώς ο Πρίγκιπας Ιζιασλάβ Α΄ του Κιέβου παραχώρησε ολόκληρο το όρος στους Αθωνίτες μοναχούς. Το μοναστήρι που χτίστηκε από αρχιτέκτονες από την Κωνσταντινούπολη.

Το 1096 λεηλατήθηκε από τους Κουμάνους. Τους επόμενους αιώνες, το μοναστήρι αναπτύχθηκε ως ένας από τα κύρια των Ρως του Κιέβου. Η λειτουργία του δεν διακόπηκε από τη Χρυσή Ορδή τον 13ο αιώνα, αν και η Κωνσταντινούπολη επισκίαζε το Κίεβο ως εμπορικό κέντρο. Το 1688 δόθηκε στο μοναστήρι ο τιμητικός τίτλος λαύρα, ένα τίτλο που φέρουν λίγα μοναστήρια του πατριαρχείου της Ρωσίας. Τα σημερινή κτίρια χαρακτηρίζονται ως ουκρανικό μπαρόκ και χρονολογούνται από τον 18ο αιώνα. Η κατασκευή του κωδωνοστάσιου άρχισε το 1731. Το τελευταίο σημαντικό κτίριο του μοναστηριού κατασκευάστηκε το 1893-95.

### Οκτωβριανή επανάσταση
Μετά την Οκτωβριανή Επανάσταση και την αναταραχή του Ρωσικού Εμφύλιου, το μοναστήρι μετατράπηκε σε κρατικό μουσείο το 1926. Τα σπήλαια έκλεισαν το 1929. Το 1941, κατά τη διάρκεια του Β΄ΠΠ, βομβαρδίστηκε το καθολικό της μονής. Το 1988, επί προεδρίας Μιχαήλ Γκορμπατσόφ και την περεστρόικα, αναβίωσε ο μοναστικός βίος στη Λαύρα των Σπηλαίων. Το καθολικό αποκαταστάθηκε το 1998 με 2000 από την Ουκρανική Ορθόδοξη Εκκλησία (Πατριαρχείο Μόσχας).

### Ρωσική εισβολή και επιπτώσεις 2022-σήμερα
Κατά τη διάρκεια της ρωσικής εισβολής στην Ουκρανία και λόγω του ορθόδοξου σχίσματος του 2018 για την απόδοση Αυτοκεφαλίας στην Ορθόδοξη Εκκλησία της Ουκρανίας, ζητήθηκε η παύση της σύμβασης με την Ουκρανική Ορθόδοξη Εκκλησία (Πατριαρχείο Μόσχας) για τη χρήση λατρευτικών κτιρίων και της υπόλοιπης περιουσίας, καθώς η ουκρανική κυβέρνηση επιβεβαίωσε δεσμούς των μοναχών με το Ρωσικό Ορθόδοξο Πατριαρχείο Μόσχας και τη Ρωσία. Τον Νοέμβριο του 2022 ο Πρόεδρος της Ουκρανίας, Βολοντίμιρ Ζελένσκι, προανήγγειλε νομοσχέδιο που, όπως είπε, *«θα καταστήσει αδύνατο σε θρησκευτικές οργανώσεις, που διατηρούν δεσμούς με κέντρα επιρροής στη Ρωσική Ομοσπονδία, να λειτουργούν στο ουκρανικό έδαφος»*. Τον Νοέμβριο, η ουκρανική υπηρεσία αντικατασκοπείας έκανε έρευνες στο μοναστήρι και χαρακτήρισε ύποπτο για σχέσεις με τη Ρωσία τον προκαθήμενο της Ουκρανικής Ορθόδοξης Εκκλησίας (του Πατριαρχείου Μόσχας).

Στις 10 Μαρτίου 2023, το Εθνικό Ιστορικό-Πολιτιστικό Πάρκο Κιέβου-Μπετσέρσκ ανακοίνωσε ότι η συμφωνία του 2013 για την ελεύθερη χρήση εκκλησιών από την Ουκρανική Ορθόδοξη Εκκλησίας (του Πατριαρχείου Μόσχας) θα τερματιζόταν με το σκεπτικό ότι η είχε παραβιάσει τη μίσθωσή της κάνοντας τροποποιήσεις στον ιστορικό χώρο και άλλες τεχνικές παραβάσεις. Έτσι η Ουκρανική Ορθόδοξη Εκκλησίας (του Πατριαρχείου Μόσχας) διατάχθηκε να εγκαταλείψει την περιοχή έως τις 29 Μαρτίου.

## Εικόνες

File:Near Caves.jpg|Τα Σπήλαια (της Λαύρας του Κιέβου. Σκίτσο του Ολλανδού καλλιτέχνη Abraham van Westerveld φτιαγμένο το 1651
File:Lavra Kyiv.JPG|Πανόραμα του μοναστηριού, νότια όψη
File:Uspensky Sobor.jpg|Ο αναστηλωμένος Καθεδρικός Ναός της Κοιμήσεως της Θεοτόκου, το 2005
File:Kievo-Pecherska Lavra Belltower.jpg|Κοντινή άποψη του Καμπαναριού της Μεγάλης Λαύρας με τα τέσσερα επίπεδα
Комплекс Києво-Печерської лаври DSC 4451.JPG
Вид на Києво-Печерську Лавру.jpg
Різдва Богородиці.Лавра.Київ2.jpg
Лавра.jpg
Cathedral of the Dormition - Kiev Pechersk Lavra (8601807770).jpg
Успенський собор Лавра.jpg
80-382-9002 Комплекс Нижньої Лаври 2.jpg
Києво-Печерська лавра, вид з мосту Патона.jpg
Києво-Печерська лавра.Комплекс Києво-Печерської лаври (Національний заповідник Києво-Печерська Лавра) Київ 01.jpg
File:Kyiv_Kyiv_Pechersk_Lavra_70.JPG
File:2018 - Комплекс Києво-Печерської лаври.jpg
File:Pecherska gora, lavra ta Dnipro.webm

## Παραπομπές


Κατηγορία:Κτίρια και κατασκευές στο Κίεβο
Κατηγορία:Μοναστήρια
Κατηγορία:Μνημεία Παγκόσμιας Κληρονομιάς στην Ουκρανία